Diari Oficial de la Generalitat Valenciana


Sumari del DOGV 2785, del 05-07-1996 (1996/838697)

RESOLUCIÓ de 28 de febrer de 1996, del director general de Justícia de la Conselleria d'Administració Pública, en la qual s'acorda inscriure en el Registre de Fundacions de la Comunitat Valenciana, a la Fundación El Sonido de la Piedra .
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2785

Data del DOGV
:   05-07-1996

Secció del DOGV
:   ALTRES DISPOSICIONS

Número del document
:   1996/838697


Data del document
:   28-02-1996

Organisme emissor
:   Conselleria d'Administració Pública

Tipus de document
:   Resolució

RESOLUCIó de 28 de febrer de 1996, del director general de Justícia de la Conselleria d'Administració Pública, en la qual s'acorda inscriure en el Registre de Fundacions de la Comunitat Valenciana, a la Fundación El Sonido de la Piedra .   
Vist l'expedient iniciat a instàncies del Sr. Juan Fernando Guillen Torregrosa, com a secretari de la Fundación El Sonido de la Piedra, pel qual sol·licita la inscripció de la fundació en base als següents:  
FETS  
PRIMER. En data 27 de desembre de 1995, compareixen el Sr. Ernesto Seller Ródenas, el Sr. Juan Fernando Guillen Torregrosa, el Sr. Vicente Segura Cerdá, Sr. José Luis Durá Beneyto, Sr. Luis Miguel Segura Sánchez, Sr. José Francisco GalvaÑ Torres, Sr. Antonio Fayos Rizo, Sr. José Candela García, Sr. Pedro Antonio Bello Alenda, Sr. Antonio Ribelles Deltell, Sr. José Canicio Escolano, Sr. Francisco Castelló Santo, Sr. Fernando Beresaluce Carbonell, Sr. Santiago Portillo López, Sr. Luis Torregrosa Herrero, Sr. Francisco Jiménez Jover i Sr. Juan Manuel Sabater Sala, tots en nom propi i dret i diuen i atorguen la constitució en aquest acte de la fundació denominada El Sonido de la Piedra, i atorga la corresponent escriptura pública davant el notari del Col·legi de València Sr. Antonio Florit de Carranza, amb el número 1741, de protocol.  
SEGON. Segons l'article 5è. dels estatuts, la fundació tindrà per objecte la promoció en el municipi de Novelda de qualsevol activitats relacionades amb la música. A títol d'exemple: adquisició d'instruments musicals, organització de cursos musicals, celebració de concerts, edició de produccions musicals i àudio-visual relacionades amb la música, realització d'exposicions, etc., i en general, qualsevol activitat relacionada amb la investigació i difusió de la música i la cultura en general. Seran potencials beneficiaris de la fundació totes les persones.  
Els beneficiaris de les activitats de la fundació seran, en general, els habitants del municipi de Novelda, i en especial, aquells que cursen estudis musicals a centres públics o privats.  
TERCER. El capital fundacional de la fundació, d'acord amb l'apartat segon de la carta fundacional, és d'un milió vint mil pessetes (1.020.000 PTA), desemborsat pels fundadors, per parts iguals, els quals han aportat seixanta mil pessetes (60.000 PTA) cadascú, i ingressat a nom de la fundació, segons el certificat de la Caja de Ahorros del Mediterráneo, a l'Oficina de Novelda. Documentació que s'incorpora a l'expedient.  
QUART. De conformitat amb l'apartat tercer de l'acta fundacional i d'acord amb allò previst en el capítol IV dels estatuts fundacionals, el govern de la fundació estarà a càrrec d'un patronat composat per un mínim de tres persones i un màxim de vuit. Els primers components del patronat seran els designats en l'escriptura fundacional i tindran una duració de cinc anys, que podran ser reelegits per períodes d'igual duració.  
Els membres del patronat entraran en funcions després d'haver acceptat expressament el càrrec i l'exerciran gratuïtament, però podran ser reemborsats de les despeses, degudament justificades, que aquestes els produïren.  
El patronat designarà d'entre els seus membres un president, un vicepresident i un administrador i els altres components tindran condició de vocals.  
El càrrec de secretari podrà recaure en un membre del patronat o en una persona que no siga membre d'aquest, en aquest últim cas tindrà veu però no vot.  
El patronat fundacional és el següent:  
President: Sr. Vicente Segura Cerdá.  
Vicepresident: Sr. Luis Torregrosa Herrero.  
Secretari: Sr. Juan Fernando Guillén Torregrosa.  
Administrador: Sr. Francisco GalvaÑ Torres.  
Vocals: 1r. Sr. Pedro Antonio Belló Alenda.  
2n. Sr. José Canicio Escolano.  
3r. Sr. Francisco Castelló Santo.  
4t. Sr. Santiago Portillo López.  
CINQUÉ. La resta de l'articulat estatutari regula totes les qüestions previstes legalment.  
FONAMENTS JURíDICS  
PRIMER. La Constitució recull, en el títol I, capítol II, secció II, article 34, el dret de fundació per a finalitats d'interès general.  
SEGON. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general.  
TERCER. La carta fundacional, i els estatuts, continguts en l'escriptura pública de 9 de maig de 1995, núm. 1453 de protocol, reuneixen els requisits bàsics dels articles 8 i 9 de la vigent Llei 30/94, de 24 de novembre. Per la qual la Fundación El Sonido de la Piedra de Novelda pot ser reconeguda com a fundació, d'acord amb l'objecte que persegueix segons l'article 5è dels seus estatuts.  
QUART. Examinades les finalitats de la fundació i la dotació, aquests es consideren d'interès general, i aquella inicialment suficient per a la inscripció, de conformitat amb allò establert en l'article 11.b) del Decret 60/95, de 18 d'abril, del Govern Valencià de creació del Registre i Protectorat de Fundacions de la Comunitat Valenciana, relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.   
CINQUÉ. L'expedient ha estat tramitat a la Direcció General de Justícia, de la Conselleria d'Administració Pública, a través del Servei d'Entitats Jurídiques, en virtut de les atribucions que té conferides pel Decret 210/1995, de 24 de juliol, del Govern Valencià, pel qual s'aprova el Reglament Orgànic i Funcional de la Conselleria d'Administració Pública, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana.  
Vists la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, el Decret 2930/72, de 21 de juliol, del Govern Valencià i l'Ordre de 19 de gener de la Conselleria d'Administració Pública per la qual s'estableix la data d'inici de les activitats del Registre i Protectorat de Fundacions, resolc:  
PRIMER. Inscriure com a fundació la denominada Fundación El Sonido de la Piedra, amb domicili a Novelda, passeig dels Molins, 23.  
SEGON. Aprovar els estatuts pels quals ha de regir-se aquesta, elevats a escriptura pública davant el notari del Col·legi de València, Sr. Antonio Florit de Carranza, en data 27 de desembre de 1995, núm. 1741 de protocol.   
Notifiqueu la present Resolució, i s'adverteix que contra aquesta, que no posa fi a la via administrativa, es pot interposar recurs ordinari davant aquest mateix òrgan o davant el conseller d'Administració Pública, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 de febrer 1996.- El director general de Justícia: Eloy Velasco NúÑez.